SRK के साथ KBC खेला करती थीं प्रियामणि; जीतने पर शाहरुख ने दिए थे पैसे
Chennai Express One Two Three Four Song Dancer Priyamani  - Speaks About Working Experience With SRK. साउथ और हिंदी फिल्मों की फेमस एक्ट्रेस प्रियामणि ने शाहरुख खान के साथ काम करने का एक्सपीरिएंस शेयर किया है। प्रियामणि शाहरुख की फिल्म चेन्नई एक्सप्रेस के एक गाने में आइटम नंबर करती नजर आई थीं
साउथ और हिंदी फिल्मों की फेमस एक्ट्रेस प्रियामणि राज ने शाहरुख खान के साथ काम करने का एक्सपीरिएंस शेयर किया है। प्रियामणि, शाहरुख की फिल्म चेन्नई एक्सप्रेस के एक गाने में आइटम नंबर करती नजर आई थीं। उन्होंने कहा कि जब रोहित शेट्टी के ऑफिस से उनके पास कॉल आया तो उनके खुशी का ठिकाना नहीं था।
प्रियामणि का कहना है वे हमेशा से शाहरुख के साथ काम करना चाहती थीं, उनकी तमन्ना पूरी हो रही थी। प्रियामणि ने बताया कि फिल्म के सेट पर वे और शाहरुख आईपैड पर कौन बनेगा करोड़पति खेला करते थे। एक सवाल के जवाब का 200 रुपए विनिंग प्राइज था। प्रियामणि ने उस सवाल का सही जवाब दिया, जिसके बाद शाहरुख ने उन्हें तुरंत 200 रुपए दिए।
'पहले लगा कोई प्रैंक कर रहा है, बाद में नंबर रोहित शेट्टी का निकला'
हिंदी ऑडियंस में प्रियामणि को द फैमिली मैन में काम करने के लिए जाना जाता है। उन्होंने इस सीरीज में मनोज बाजपेयी की पत्नी का किरदार निभाया था। इससे पहले चेन्नई एक्सप्रेस के गाने वन टू थ्री फोर में प्रियामणि आइटम नंबर करती नजर आई थीं।
Gulte को दिए एक इंटरव्यू में प्रियामणि ने कहा- मैं बेंगलुरु में थीं, मेरे पास रोहित शेट्टी के ऑफिस से कॉल आया। पहले मुझे लगा कि कोई प्रैंक कॉल कर रहा है। मैंने अपने मैनेजर से कॉल डिटेल चेक करने को कहा। बाद में पता चला कि ये फर्जी कॉल नहीं था। मेरी एक्साइटमेंट की कोई सीमा नहीं रही जब मैंने सुना कि मुझे शाहरुख खान की फिल्म चेन्नई एक्सप्रेस के लिए अप्रोच किया गया है।
शाहरुख से मिलना सोच कर खुशी का ठिकाना नहीं रहा
प्रियामणि ने आगे कहा, 'मेरी खुशी का कोई ठिकाना नहीं रहा। शाहरुख से मिलने का मेरा सपना पूरा हो रहा था। मैं मुंबई चली गई। रोहित शेट्टी के ऑफिस में मेरा अच्छे से वेलकम किया गया। रोहित ने मुझे विस्तार से सब कुछ समझाया।'
प्रियामणि ने कहा कि गाने की शूटिंग के वक्त शाहरुख का व्यवहार काफी अच्छा था। उन्होंने कहा, 'शाहरुख बेहद प्यारे और जमीन से जुड़े इंसान हैं। उन्होंने एक डांस स्टेप के दौरान मुझसे कहा कि तुम बैठो मैं कर रहा हूं।
मैंने कहा कि नहीं..नहीं मैं ठीक हूं। मैंने उनसे कहा कि मुझे डांस करना पसंद है, आप चाहे जितनी बार डांस करवाना चाहे करवा सकते हैं। इस गाने की शूटिंग के दौरान का पांच दिन मेरे लाइफ का सबसे बेस्ट मोमेंट रहा था।'
शाहरुख आराम नहीं करते, एक के बाद दूसरे सीन की तैयारी में लग जाते हैं
प्रियामणि ने कहा कि खाली टाइम में वे शाहरुख के साथ उनके आईपैड पर कौन बनेगा करोड़पति खेला करती थीं। प्रियामणि ने कहा सारे एक्टर्स शूटिंग के बाद थक कर अपने रूम में सोने चले जाते थे, लेकिन शाहरुख बिना थके एक अस्सिटेंट को लेकर अगले सीन की तैयारी में लग जाते थे।
प्रियामणि ने कहा कि उन्होंने शाहरुख जितना मेहनती एक्टर अपने लाइफ में नहीं देखा।